Diari Oficial de la Generalitat Valenciana


Sumari del DOGV 3010, del 10-06-1997 (1997/7173)

ORDRE de 14 d'abril de 1997, de la Conselleria de Cultura, Educació i Ciència, per la qual es fan públics els models de documents administratius en què es formalitzaran els concerts educatius.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3010

Data del DOGV
:   10-06-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/7173


Data del document
:   14-04-1997

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 14 d'abril de 1997, de la Conselleria de Cultura, Educació i Ciència, per la qual es fan públics els models de documents administratius en què es formalitzaran els concerts educatius.
  
L'article 25 del Reglament de Normes Bàsiques sobre Concerts Educatius, aprovat pel Reial Decret 2.377/1985, de 18 de desembre, estableix que els concerts educatius es formalitzaran en document administratiu en què es faran constar els drets i les obligacions recíproques, així com les característiques concretes del centre i altres circumstàncies derivades de la llei orgànica i dels reglaments de la seua aplicació.
  
La nova ordenació educativa establida en la Llei Orgànica d'Ordenació General del Sistema Educatiu i la legislació que la desplega exigeixen l'adequació dels termes dels documents administratius fins ara vigents, tant pel que fa referència a la implantació progressiva dels nous nivells i etapes com a les exigències d'aquests nous ensenyaments que s'implanten.
  
Per tot això, d'acord amb el que s'estableix en l'article 25 del Reial Decret 2.377/1985, de 18 de desembre, i fent ús de les atribucions que em confereix la Llei de Govern Valencià,
  
  
ORDENE
  
  
Article 1
  
Fer públics els documents administratius en què han de formalitzar-se els concerts educatius que se subscriuran amb els centres docents privats per al seu finançament amb fons públics des del començament del curs acadèmic 1997/98, els models dels quals figuren com a annex a aquesta ordre.
  
  
Article 2
  
Els directors o directores territorials de Cultura i Educació firmaran en nom del conseller o consellera els documents administratius en què es formalitzen els concerts educatius amb els centres del seu propi àmbit territorial, segons el que s'estableix en l'article 16 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.
  
  
  
  
DISPOSICIÓ FINAL
  
  
La Direcció General de Centres Docents podrà dictar les instruccions necessàries per a l'execució i el desplegament de tot el que s'estableix en aquesta ordre, així com en els diversos models de documents administratius de concert que figuren en l'annex.
  
  
DISPOSICIÓ DEROGATÒRIA
  
  
Amb l'entrada en vigor de aquesta ordre, quedarà derogada l'Ordre de 4 de juny de 1993 (DOGV de 16 de juny) de la Conselleria de Cultura, Educació i Ciència, per la qual es fan públics els models de documents administratius en què es formalitzaran els concerts educatius.
  
  
València, 14 d'abril de 1997
  
  
El conseller de Cultura, Educació i Ciència,
  
FRANCISCO E. CAMPS ORTIZ
  
  
  
ANNEX
  
  
Pròrroga del concert educatiu per a formalitzar
  
amb un centre docent privat
  
  
..., ... de 1997
  
  
D'una banda, el Sr./Sra. ..., conseller/a de Cultura, Educació i Ciència, en virtut del que estableix l'article 3.2 del Reial Decret 2.377/1985, de 18 de desembre, i l'Ordre d'aprovació del concert d ... de 1997.
  
De l'altra, el Sr./Sra. ..., amb el DNI número ..., en qualitat de ... del centre docent privat ... del nivell o modalitat educativa de ... inscrit en el Registre de Centres Docents de la Comunitat Valenciana amb el número ..., ubicat al carrer o plaça ... número ... d ... (...), en instal·lacions l'ús de les quals li correspon en qualitat de ..., tal com ho acredita fefaentment mitjançant documentació que s'incorpora a l'expedient; centre classificat/autoritzat per a impartir:
  
  
- Provisionalment, Educació Primària per a ... unitats i capacitat per a ... llocs escolars per Ordre de 6 de maig de 1992 (DOGV de 29 de juny), de la Conselleria de Cultura, Educació i Ciència, per la qual es formalitza l'autorització dels actuals centres docents privats d'Educació General Bàsica per a impartir l'Educació Primària.
  
- Provisionalment, 1r cicle d'Educació Secundària Obligatòria, per a ... unitats i capacitat per a ... llocs escolars per Ordre d ... d ... de ... (DOGV d ... d ...), de la Conselleria de Cultura, Educació i Ciència.
  
- Provisionalment, ensenyaments de FP1, branca ..., professió ... amb ... unitats i capacitat per a ... llocs escolars, Ordre d ... d ... (DOGV d ... d ...), de la Conselleria de Cultura, Educació i Ciència.
  
· Centre concertat fins al 31 d'agost de 19 ..., per Ordre de la Conselleria de Cultura, Educació i Ciència d ... d ... de 19 ... .
  
· Autoritzat per a l'extinció progressiva per Ordre de la Conselleria de Cultura, Educació i Ciència d ... d ... de 199 ... (DOGV d ... d ... de 199 ...).
  
A l'efecte d'impartir l'ensenyament bàsic en condicions de gratuïtat, en compliment del mandat constitucional de l'article 27.4, en el marc de la Llei Orgànica 8/1985, de 3 de juliol, Reguladora del Dret a l'Educació, i del Reial Decret 2.377/1985, de 18 de desembre, pel qual s'aprova el Reglament de Normes Bàsiques sobre Concerts Educatius, acorden:
  
Signar la pròrroga d'aquest concert educatiu d'acord amb les clàusules següents:
  
  
Primera
  
El centre docent privat a què es refereix la pròrroga del concert educatiu que ara se subscriu se sotmet a les normes establides en el títol IV de la Llei Orgànica 8/1985, de 3 de juliol, Reguladora del Dret a l'Educació (d'ara endavant LODE), modificat per la disposició final primera de la Llei Orgànica 9/1995, de 20 de novembre, de la Participació, l'Avaluació i el Govern dels Centres Docents, i assumeix les obligacions derivades del concert en els termes establits en dita llei orgànica (LODE), en el Reial Decret 2.377/1985, de 18 de desembre; altres normes de desplegament que li siguen aplicables, en tot allò que no s'opose a la Llei Orgànica 9/1995, de 20 de novembre, i les que s'especifiquen en aquest document administratiu.
  
  
Segona
  
D'acord amb el que estableix l'ordre per la qual es resolen les sol·licituds de pròrroga dels concerts d ... d ... de 199 ... (DOGV d ... d ... de 199 ...), es concerten:
  
... unitats d'Educació Primària, de les quals ... corresponen a les actualment ateses per professorat funcionari procedent de l'extingit patronat escolar.
  
... unitats de primer cicle d'Educació Secundària Obligatòria.
  
  
... unitats de Formació Professional de primer grau, branca ... .
  
  
Tercera
  
De conformitat amb el que estableix l'article 44 del Reial Decret 2.377/1985, de 18 de desembre, i el Reial Decret 139/1989, de 10 de febrer, pel qual es modifica la disposició addicional primera, 2, del Reglament de Normes Bàsiques sobre Concerts Educatius, la pròrroga que se subscriu regirà exclusivament per al curs acadèmic ... / ... .
  
  
Quarta
  
L'administració s'obliga a l'assignació de fons públics per al finançament del centre concertat, dins de la quantia global establida en els pressupostos de la Generalitat Valenciana, en funció dels mòduls econòmics per unitat escolar i nivell educatiu que es fixe en la Llei de Pressupostos de la Generalitat Valenciana.
  
  
  
Cinquena
  
L'administració pagarà els següents conceptes:
  
A. Mitjançant pagament delegat i mensualment.
  
1. Salaris del personal docent del nivell concertat i cotització patronal a la Seguretat Social, relativa a aquests.
  
2. Triennis del professorat concertat.
  
3. Complement retributiu del director o directora del centre, així com qualsevol altre complement per exercici de càrrec funcional establit en el Conveni Col·lectiu del sector i que estiga específicament regulat per la Conselleria de Cultura, Educació i Ciència per al professorat dels centres concertats, i sempre amb la limitació de les disponibilitats pressupostàries per a cada exercici.
  
  
4. La cotització patronal a la Seguretat Social, relativa als dos conceptes anteriors.
  
5. Les obligacions que es deriven de l'article 68.a de l'Estatut dels Treballadors.
  
6. Els salaris i càrregues socials del professorat substitut, quan les substitucions es produïsquen pel gaudi del professorat acollit a pagament delegat, de la baixa per maternitat, del permís per adopció o matrimoni, així com les substitucions que siguen degudes a una baixa per incapacitat temporal a partir de la setmana setze de duració.
  
B. Directament al titular del centre.
  
1. Les substitucions del professorat d'unitats concertades que es troben en situació d'incapacitat temporal superior a 10 dies. El pagament s'efectuarà amb posterioritat a l'abonament dels salaris i altres càrregues socials per part del mateix titular del centre, sempre que es tracte de substitucions no establides en el punt sisé de l'apartat anterior. A aquest fi, el titular haurà de justificar la realització de la despesa enviant la pertinent documentació a la Direcció General de Centres Docents.
  
El pagament d'aquest concepte només escaurà en cas que el centre no dispose de professor de suport o bé quan, tot i tenint-ne, estiga cobrint una altra baixa temporal a jornada completa. No obstant això, els titulars dels centres no tindran obligació de cobrir les baixes temporals del professorat acollit al pagament delegat, sempre que aquestes suposen 16 setmanes o més, amb el professorat de suport de què dispose. Per la seua banda, l'administració quedarà obligada a la incorporació dels substituts en la nòmina de pagament delegat, si les consignacions pressupostàries ho permeten.
  
  
Pel que fa al nivell d'Educació Secundària Obligatòria, les baixes temporals que es puguen produir entre el professorat que l'imparteix seran sempre reintegrades per l'administració educativa.
  
2. Les despeses de funcionament del centre per a aquells conceptes que estableix l'Ordre de 26 de juny de 1989, per la qual es regula el procediment de justificació de l'apartat d'altres despeses als centres concertats. Els pagaments que per aquest concepte es facen als centres, independentment del nivell que tinguen concertat -tal com es pot comprovar en aquest document- es faran trimestralment. El titular del centre haurà de presentar, en acabar cada curs escolar, un certificat detallat de l'acord del consell escolar aprovatori dels comptes.
  
Sense perjudici del que s'ha exposat anteriorment, la justificació de l'ús donat pel centre a les quantitats pagades per la Conselleria de Cultura, Educació i Ciència se sotmetran al control financer de la Intervenció General de la Conselleria d'Economia i Hisenda.
  
  
Sisena
  
El concepte de pagament A1 no podrà en cap cas superar l'import determinat en l'apartat de salaris i càrregues socials que en el mòdul de distribució de fons públics per unitat escolar fixa anualment la Llei de Pressupostos de la Generalitat Valenciana.
  
  
El concepte B2 no podrà en cap cas superar l'import establit en l'apartat d'altres despeses, que fixa la Llei de Pressupostos, en el mòdul de fons públics per unitat escolar.
  
  
Els conceptes de pagament A3, A4, A5, A6 i B1 no podran en cap cas superar el fons general que es cree com a addició dels imports de despeses variables corresponents a cada centre, segons el nombre i nivell d'unitats concertades. En aquest sentit, la distribució de l'esmentat fons general s'efectuarà entre el personal docent dels centres concertats individualitzadament, d'acord amb les circumstàncies que concórreguen en cada professor.
  
  
Setena
  
L'administració efectuarà i ingressarà en el Tresor les retencions corresponents a l'impost sobre la renda de les persones físiques, a més a més de fer-se càrrec de l'ingrés de les oportunes cotitzacions a la Seguretat Social. No obstant això, en el supòsit de tramesa dels documents oficials de cotització fora del termini establit a aquest efecte, s'hi aplicarà el que s'estableix en la clàusula següent.
  
  
Vuitena
  
El titular del centre es compromet a trametre mensualment a la Direcció General de Centres Docents, dins dels terminis fixats per aquesta a fi de complir les obligacions d'ingrés legalment establides, els següents documents:
  
1. Documents oficials de cotització a la Seguretat Social (TC1 i TC2). Qualsevol responsabilitat que es derive d'errors en la confecció d'aquests documents s'atribuirà al titular del centre. Quan les butlletes de cotització siguen trameses a l'administració fora del termini establit, aquestes seran retornades al centre, que serà el que farà l'ingrés en la tresoreria territorial corresponent. L'administració reintegrarà al centre les quantitats pagades per aquest, tret dels recàrrecs, una vegada s'hagen rebut en la Direcció General de Centres Docents les butlletes de cotització amb el corresponent segell del banc o caixa que acredite l'ingrés del seu import.
  
2. Nòmines del professorat del nivell concertat inclòs en la nòmina de pagament delegat. Qualsevol variació que es produïsca en la nòmina i que comporte l'alteració de les retribucions percebudes pel professorat haurà de ser documentalment justificada, si s'escau, pel titular del centre com a ocupador en la relació laboral. En aquest sentit, qualsevol variació es farà a instància de la titularitat, després de la petició d'aquesta, en actuar l'administració com a mera intermediària en la relació laboral que uneix el titular-empresari amb el treballador.
  
El titular queda obligat al reintegrament de les quantitats pagades de més que la Conselleria efectue per nòmina de pagament delegat com a conseqüència de la no comunicació per part del titular d'una circumstància determinant en la quantificació dels conceptes que apareixen en la nòmina. D'aquesta manera, l'administració, una vegada detectada i quantificada la variació que no ha sigut degudament notificada, podrà compensar d'ofici el deute amb les quantitats que en concepte d'altres despeses s'hagen de pagar al centre, concedint sempre l'audiència a la persona interessada.
  
Quan la variació en nòmina consistisca en l'alta d'un professor, el titular del centre haurà de trametre a la Direcció General de Centres Docents els següents documents:
  
- Fotocòpies de:
  
· l'alta en la Seguretat Social.
  
· la titulació que habilita el professor o la professora per a impartir la docència en el nivell en què se li dóna l'alta.
  
· el contracte de treball visat per l'organisme competent en matèria de contractació.
  
- Fotocòpia o certificat literal, degudament subscrita pel secretari del Consell Escolar, de l'acta de la reunió d'aquest, en què es fixaren els criteris de selecció del nou professor.
  
- Fotocòpia de la notificació del titular del centre al Consell Escolar de la provisió de professorat que efectue.
  
Quan es tracte de l'alta en nòmina d'un professor que no tinga relació contractual de caràcter laboral amb l'entitat titular del centre i que pels serveis que hi presta no reba directament un salari sinó un import equivalent a aquest que haja de ser entregat a l'esmentat titular, sempre que substituïsca un professor amb les mateixes característiques, s'hauran de lliurar els següents documents:
  
- Fotocòpia de l'alta en la Seguretat Social (RETA).
  
- Fotocòpia de la titulació que l'habilite per a impartir en el nivell en què serà donat d'alta.
  
- Declaració firmada pel treballador o treballadora i el representant de la titularitat en què s'acredite la no existència de relació contractual laboral que els unisca.
  
  
Novena
  
Totes les activitats del professorat dels centres concertats, tant lectives com complementàries, retribuïdes com a pagament delegat per l'administració, es prestaran en el nivell d'ensenyament objecte del concert.
  
  
Deu
  
La provisió de vacants de personal docent en unitats concertades es realitzarà segons el que estableix l'article 60 de la LODE, modificat per la disposició final primera, punt 7, de la Llei Orgànica 9/1995, de 20 de novembre, de la Participació, l'Avaluació i el Govern dels Centres Docents, i l'article 26.3 i la disposició addicional 4.2 del Reial Decret 2.377/1985, de 18 de desembre, pel qual s'aprova el Reglament de Normes Bàsiques sobre Concerts Educatius.
  
A l'efecte d'acomplir el que s'estableix en l'article 60.1 de la LODE pel que fa a publicitat de les vacants, aquestes hauran de ser notificades a la Direcció General de Centres Docents amb un mes d'antelació a la data prevista en què es produïsca la vacant. Si es tractava d'una vacant la causa de la qual siga absolutament imprevisible, la comunicació haurà d'entrar en la Conselleria dins dels 5 dies següents al moment d'haver-se produït dita vacant.
  
  
En les comunicacions de vacants caldrà fer constar un termini de presentació d'instàncies, que no podrà ser inferior a 10 dies naturals comptats des de la data d'entrada en la Conselleria de l'esmentada documentació.
  
Sense perjudici d'allò establit en els articles 61 i 62 de la LODE i en cas que la Direcció General de Centres Docents comprove que en el procediment de selecció del professor s'ha produït alguna infracció no reparable del concert educatiu que firma, l'administració no assumirà el pagament delegat d'aquest. La delegació del pagament només esdevindrà efectiva des de la data en què, una vegada esmenats els defectes comunicats al centre, es done per finalitzat el procés de provisió de la vacant.
  
  
Onze
  
L'administració educativa s'obliga, així mateix, al reconeixement a favor del centre concertat dels beneficis a què fa referència l'article 50 de la LODE.
  
  
Dotze
  
El titular del centre concertat s'obliga a impartir gratuïtament els ensenyaments objecte del concert, d'acord amb el que estableix l'article 51 de la LODE i l'article 14 del Reial Decret 2.377/1985, de 18 de desembre, i s'ajustarà, en tot cas, als corresponents programes i plans d'estudi i de conformitat amb les normes d'ordenació acadèmica en vigor.
  
Així, doncs, per a la impartició dels ensenyaments del nivell educatiu objecte del concert no es podrà percebre cap concepte que, directament o indirectament, supose una contrapartida econòmica per aquesta activitat.
  
  
Tretze
  
Les activitats complementàries, extraescolars i de serveis es regularan segons el que s'estableix en l'article 51 de la Llei Orgànica 8/1985, de 3 de juliol, Reguladora del Dret a l'Educació, modificat per la disposició final primera, punt 2, de la Llei Orgànica 9/1995, de 20 de novembre, de la Participació, l'Avaluació i el Govern dels Centres Docents, així com en les disposicions de desplegament, pel que fa a tot allò que no contradiga les lleis orgàniques esmentades.
  
  
Catorze
  
En virtut del concert, el titular del centre s'obliga al compliment de les normes d'admissió d'alumnat a què fa referència l'article 53 de la LODE i s'ajusta, en conseqüència, al que estableix el Decret de la Generalitat Valenciana 186/1994, de 13 de setembre (DOGV de 27 de setembre), pel qual es regula l'admissió d'alumnat als centres docents finançats amb fons públics i altres normes de desplegament.
  
Així mateix, el titular del centre s'obliga al fet que l'oferta de places vacants s'ajuste a les previsions que resulten de la planificació realitzada per l'administració educativa amb la finalitat de garantir una oferta suficient de llocs escolars finançats amb fons públics.
  
  
Quinze
  
El titular del centre s'obliga a complir les disposicions que es dicten relatives a la renovació del Consell Escolar del centre i a la designació del director.
  
  
Setze
  
El titular del centre concertat s'obliga a tenir en funcionament el nombre total d'unitats escolars corresponents al nivell d'ensenyament objecte del concert, així com una relació alumnes/professor per unitat no inferior a ..., en les unitats en què s'impartisca l'Educació Primària, i no inferior a ..., en les unitats d'Educació Secundària Obligatòria i FP1.
  
  
Disset
  
El titular del centre acollit al règim de concert haurà de fer constar en la denominació, documentació i publicitat del centre la seua condició de centre concertat.
  
De la mateixa manera, haurà de posar en coneixement dels membres de la comunitat escolar i, si s'escau, de les autoritats competents, el caràcter propi del centre, en el supòsit que el tinga.
  
  
  
Divuit
  
Seran causes d'extinció del concert les assenyalades en l'article 62 de la LODE, modificat per la disposició final primera, punt 9, de la Llei Orgànica 9/1995, de 20 de novembre, de la Participació, l'Avaluació i el Govern dels Centres Docents, i en els articles 47, 48 i 49 del Reial Decret 2.377/1985, de 18 de desembre, pel qual s'aprova el Reglament de Normes Bàsiques sobre Concerts Educatius, en la mesura que no contradiga les lleis orgàniques anteriors.
  
  
  
Dinou
  
Les qüestions de litigi que es deriven de l'aplicació d'aquest concert es resoldran segons el que estableix l'article 8 del Reial Decret 2.377/1985, de 18 de desembre.
  
  
I perquè així conste, en la data i al lloc més amunt indicats, se signen en exemplar triplicat.
  
  
  
Concert educatiu en règim singular a formalitzar
  
amb un centre docent privat en un nivell
  
no obligatori d'ensenyament.
  
  
..., ... de 1997
  
  
D'una banda, ..., consellero consellera de Cultura, Educació i Ciència, en virtut del que estableix l'article 3.2 del Reial Decret 2.377/1985, de 18 de desembre, i l'Ordre d'aprovació del concert d ... de 1997.
  
De l'altra, ..., amb el DNI número ..., en qualitat de ... del centre docent privat ... del nivell o modalitat educativa de ..., inscrit en el Registre de Centres Docents de la Comunitat Valenciana amb el número ..., ubicat al carrer o plaça ... número ... de ... (...), en instal·lacions l'ús de les quals li corresponen en qualitat de ..., tal com acredita fefaentment mitjançant documentació que s'incorpora a l'expedient; centre classificat/autoritzat per a impartir:
  
  
- Educació Preescolar/Infantil 2n cicle amb ... unitats i capacitat per a ... llocs escolar, per Ordre d ... (BOE/DOGV número ... d ... d ...).
  
- Formació Professional de segon grau amb capacitat per a ... llocs escolars, corresponents a ... unitats per Ordre d ... (BOE/DOGV número ... d ... d ...).
  
- Batxillerat Unificat Polivalent amb ... unitats i capacitat per a ... llocs escolars, per Ordre d ... (BOE/DOGV número ... d ... d ...).
  
  
- Cicles formatius per Ordre d ... (DOGV número ... d ... d ...):
  
  
De grau mitjà:
  
· cicle d ... amb ... unitats i ... llocs escolars.
  
· cicle d ... amb ... unitats i ... llocs escolars.
  
· cicle d ... amb ... unitats i ... llocs escolars.
  
De grau superior:
  
· cicle d ... amb ... unitats i ... llocs escolars.
  
· cicle d ... amb ... unitats i ... llocs escolars.
  
· cicle d ... amb ... unitats i ... llocs escolars.
  
A fi de prestar el servei públic de l'educació en els termes establits per la Llei Orgànica 8/1985, de 3 de juliol, Reguladora del Dret a l'Educació, i en aplicació de l'Ordre d ... d ... de 199 ... de la Conselleria de Cultura, Educació i Ciència, acorden:
  
  
Signar aquest concert educatiu de caràcter singular d'acord amb les següents clàusules:
  
  
  
Primera
  
El centre docent privat a què es refereix el concert educatiu que ara se subscriu se sotmet a les normes establides en el títol IV de la Llei Orgànica 8/1985, de 3 de juliol, Reguladora del Dret a l'Educació (d'ara endavant LODE), modificat per la disposició final primera de la Llei Orgànica 9/1995, de 20 de novembre, de la Participació, l'Avaluació i el Govern dels Centres Docents, i assumeix les obligacions derivades del concert en els termes establits en dita llei orgànica (LODE), en el Reial Decret 2.377/1985, de 18 de desembre; altres normes de desplegament que li siguen aplicables, en tot el que s'opose a la Llei Orgànica 9/1995, de 20 de novembre, i les que s'especifiquen en aquest document administratiu.
  
  
  
Segona
  
D'acord amb el que estableix l'Ordre d'aprovació del concert d ... d ... de 199 ... (DOGV d ... d ... de 199 ...), es concerten:
  
- Educació Preescolar/Infantil de 2n cicle: ... unitats, de les quals ... corresponen a les ateses actualment per professorat funcionari procedent de l'extingit patronat escolar.
  
- Formació Professional de segon grau: ... unitats branca ... i ... unitats branca ... .
  
- Batxillerat Unificat Polivalent/COU: ... unitats.
  
- Cicles formatius: ... unitats del cicle ..., ... unitats del cicle ..., unitats del cicle ... .
  
  
Tercera
  
De conformitat amb el que estableix l'article 6 del Reial Decret 2.377/1985, de 18 de desembre, del Reglament de Normes Bàsiques sobre Concerts Educatius, i els articles 58, 62 i 63 del Reial Decret 986/1991, de 14 de juny, pel qual s'aprova el calendari d'aplicació de la nova ordenació del sistema educatiu, modificat pel Reial Decret 1.487/1994, d'1 de juliol (BOE de 26 de juliol de 1994), aquest concert educatiu tindrà la duració i aplicació següents:
  
- Educació Preescolar/Infantil de 2n cicle: quatre anys des del començament del curs 1997/98, sempre que s'haja obtingut l'autorització per a la seua transformació en centre d'Educació Infantil de 2n cicle dins del termini establit per la disposició transitòria primera de la LOGSE, (que acaba a l'inici del curs escolar 2000/2001).
  
  
- BUP/COU: quatre anys, aplicat a:
  
· curs 1997/98, BUP i/o COU.
  
· curs 1998/99, 2n de BUP i/o COU i 1r de Batxillerat.
  
· curs 1999/2000 i 2000/2001, 1r i 2n de Batxillerat.
  
- FP de segon grau, aplicat a:
  
· curs 1997/98, Formació Professional de segon grau.
  
· curs 1998/99, cursos 2n i 3r de Formació Professional de segon grau, en règim d'ensenyaments especialitzats i cursos 1r i 2n de Formació Professional de segon grau de règim general.
  
  
· curs 1999/2000, cursos 2n o 3r de FP de segon grau, segons es tracte d'ensenyaments de règim general o especialitzats.
  
  
Quarta
  
L'administració s'obliga a l'assignació de fons públics per al finançament del centre concertat, dins de la quantia global establida en els pressupostos de la Generalitat Valenciana, en funció dels mòduls econòmics per unitat escolar i nivell educatiu que es fixe en la Llei de Pressupostos de la Generalitat Valenciana.
  
  
  
Cinquena
  
L'administració pagarà els següents conceptes:
  
A. Mitjançant pagament delegat i mensualment:
  
1. Salaris del personal docent del nivell concertat i cotització patronal a la Seguretat Social, relativa a aquests.
  
2. Triennis del professorat concertat.
  
3. Complement retributiu del director o directors del centre, així com qualsevol altre complement per a exercici de càrrec funcional establit en el Conveni Col·lectiu del sector i que estiga específicament regulat per la Conselleria de Cultura, Educació i Ciència per al professorat dels centres concertats, i sempre amb la limitació de les disponibilitats pressupostàries per a cada exercici.
  
  
4. La cotització patronal a la Seguretat Social, relativa als dos conceptes anteriors.
  
5. Les obligacions que es deriven de article 68.a de l'Estatut dels Treballadors.
  
6. Els salaris i càrregues socials del professorat substitut, quan les substitucions es produïsquen pel gaudi del professorat acollit a pagament delegat, de la baixa per maternitat, del permís per adopció o matrimoni, així com les substitucions que siguen degudes a una baixa per incapacitat temporal a partir de la setmana setze de duració.
  
B. Directament al titular del centre.
  
1. Les substitucions del professorat d'unitats concertades que es troben en situació d'incapacitat temporal superior a 10 dies. El pagament s'efectuarà amb posterioritat al abonament dels salaris i altres càrregues socials per part del mateix titular del centre, sempre que es tracte de substitucions no previstes en el punt sisé de l'apartat anterior. A aquest fi, el titular haurà de justificar la realització de la despesa enviant la pertinent documentació a la Direcció General de Centres Docents.
  
L'abonament d'aquest concepte només escaurà en cas que el centre no dispose de professor de suport o bé quan, tot i tenint-ne, estiga cobrint una altra baixa temporal a jornada completa. No obstant això, els titulars dels centres no tindran obligació de cobrir les baixes temporals del professorat acollit al pagament delegat, sempre que aquestes suposen 16 setmanes o més, amb el professorat de suport de què dispose. Per la seua banda, l'administració quedarà obligada a la incorporació dels substituts en la nòmina de pagament delegat, si les consignacions pressupostàries ho permeten.
  
  
2. Les despeses de funcionament del centre per a aquells conceptes que estableix l'Ordre de 26 de juny de 1989, per la qual es regula el procediment de justificació de l'apartat d'altres despeses als centres concertats. Els pagaments que per aquest concepte es facen als centres, independentment del nivell que hagen concertat, tal com es pot comprovar en aquest mateix document, es realitzaran trimestralment. El titular del centre haurà de presentar, en acabar cada curs escolar, la certificació detallada de l'acord del Consell Escolar aprovatori dels comptes.
  
Sense perjudici del que s'ha exposat anteriorment, la justificació de l'ús donat pel centre a les quantitats abonades per la Conselleria de Cultura, Educació i Ciència, se sotmetran al control financer de la Intervenció General de la Conselleria d'Economia i Hisenda.
  
  
Sisena
  
El concepte de pagament A1 no podrà en cap cas superar l'import determinat en l'apartat de salaris i càrregues socials que en el mòdul de distribució de fons públics per unitat escolar fixa anualment la Llei de Pressupostos de la Generalitat Valenciana.
  
  
El concepte B2 no podrà en cap cas superar l'import establit en l'apartat d'altres despeses, que fixa la Llei de Pressupostos en el mòdul de fons públics per unitat escolar.
  
Els conceptes de pagament A3, A4, A5, A6 i B1 no podran en cap cas superar el fons general que es cree com a addició dels imports de despeses variables corresponents a cada centre, segons el nombre i nivell d'unitats concertades. En aquest sentit, la distribució de l'esmentat fons general s'efectuarà entre el personal docent dels centres concertats individualitzadament, d'acord amb les circumstàncies que concórreguen en cada professor.
  
  
Setena
  
L'administració efectuarà i ingressarà en el Tresor les retencions corresponents a l'Impost sobre la Renda de les Persones Físiques, a més a més de fer-se càrrec de l'ingrés de les oportunes cotitzacions a la Seguretat Social. No obstant això, en el supòsit de tramesa dels documents oficials de cotització fora del termini establit a aquest efecte, s'hi aplicarà el que s'estableix en la clàusula següent.
  
  
Vuitena
  
El titular del centre es compromet a trametre mensualment a la Direcció General de Centres Docents, dins dels terminis fixats per aquesta a fi de complir les obligacions d'ingrés legalment establides, els següents documents:
  
1. Documents oficials de cotització a la Seguretat Social (TC1 i TC2). Qualsevol responsabilitat que es derive d'errors en la confecció d'aquests documents s'atribuirà al titular del centre. Quan les butlletes de cotització siguen trameses a l'administració fora del termini establit, aquestes seran retornades al centre, el qual en farà l'ingrés en la tresoreria territorial corresponent. L'administració reintegrarà al centre les quantitats pagades per aquest, tret dels recàrrecs, una vegada s'hagen rebut en la Direcció General de Centres Docents les butlletes de cotització, amb el segell del banc o caixa que acredite l'ingrés del seu import.
  
2. Nòmines del professorat del nivell concertat inclòs en la nòmina de pagament delegat. Qualsevol variació que es produïsca en la nòmina i que comporte l'alteració de les retribucions percebudes pel professorat haurà de ser documentalment justificada, si s'escau, pel titular del centre com a ocupador en la relació laboral. En aquest sentit, qualsevol variació es farà a instància de la titularitat, després de la petició prèvia d'aquesta, en actuar l'administració com a mera intermediària en la relació laboral que uneix el titular-empresari amb el treballador.
  
El titular queda obligat al reintegrament de les quantitats pagades de més que la Conselleria efectue per nòmina de pagament delegat com a conseqüència de la no comunicació per part del titular d'una circumstància determinant en la quantificació dels conceptes que apareixen en la nòmina. D'aquesta manera, l'administració, una vegada detectada i quantificada la variació que no ha sigut degudament notificada, podrà compensar d'ofici el deute i les quantitats que en concepte d'altres despeses s'hagen de pagar al centre, concedint sempre l'audiència a la persona interessada.
  
Quan la variació en nòmina consistisca en l'alta d'un professor, el titular del centre haurà de trametre a la Direcció General de Centres Docents els següents documents:
  
- Fotocòpies de:
  
· l'alta en la Seguretat Social.
  
· la titulació que habilita el professor o la professora per a impartir la docència en el nivell en què se li dóna l'alta.
  
· el contracte de treball visat per l'organisme competent en matèria de contractació.
  
- Fotocòpia o certificat literal, degudament subscrita pel secretari del Consell Escolar, de l'acta de la reunió d'aquest, en què es fixaren els criteris de selecció del nou professor.
  
- Fotocòpia de la notificació del titular del centre al Consell Escolar de la provisió de professorat que efectue.
  
Quan es tracte de l'alta en nòmina d'un professor que no tinga relació contractual de caràcter laboral amb l'entitat titular del centre i que pels serveis que hi presta no reba directament un salari sinó un import equivalent a aquest que haja de ser entregada a l'esmentat titular, sempre que substituïsca un professor amb les mateixes característiques, s'hauran de lliurar els següents documents:
  
- Fotocòpia de l'alta en la Seguretat Social (RETA).
  
- Fotocòpia de la titulació que l'habilite per a impartir en el nivell en què serà donat d'alta.
  
- Declaració firmada pel treballador o treballadora i el representant de la titularitat en què s'acredite la no existència de relació contractual laboral que els unisca.
  
  
Novena
  
Totes les activitats del professorat dels centres concertats, tant lectives com complementàries, retribuïdes com a pagament delegat per l'administració, es prestaran en el nivell d'ensenyament objecte del concert.
  
Deu
  
La provisió de vacants de personal docent en unitats concertades es realitzarà segons el que estableix l'article 60 de la LODE, modificat per la disposició final primera, punt 7, de la Llei Orgànica 9/1995, de 20 de novembre, de la Participació, l'Avaluació i el Govern dels Centres Docents, i l'article 26.3 i la disposició addicional 4.2 del Reial Decret 2.377/1985, de 18 de desembre, pel qual s'aprova el Reglament de Normes Bàsiques sobre Concerts Educatius.
  
A l'efecte d'acomplir el que s'estableix en l'article 60.1 de la LODE, pel que fa a publicitat de les vacants, aquestes hauran de ser notificades a la Direcció General de Centres Docents amb un mes d'antelació a la data prevista en què es produïsca la vacant. Si es tractava d'una vacant la causa de la qual siga absolutament imprevisible, la comunicació haurà d'entrar en la Conselleria dins dels 5 dies següents al moment d'haver-se produït dita vacant.
  
  
En les comunicacions de vacants caldrà fer constar un termini de presentació d'instàncies, que no podrà ser inferior a 10 dies naturals comptats des de la data d'entrada a la Conselleria de l'esmentada documentació.
  
Sense perjudici d'allò establit en els articles 61 i 62 de la LODE, i en cas que la Direcció General de Centres Docents comprove que en el procediment de selecció del professor s'ha produït alguna infracció no reparable del concert educatiu que firma, l'administració no assumirà el pagament delegat d'aquest. La delegació del pagament només esdevindrà efectiva des de la data en què, una vegada esmenats els defectes comunicats al centre, es done per finalitzat el procés de provisió de la vacant.
  
  
Onze
  
L'administració educativa s'obliga, així mateix, al reconeixement a favor del centre concertat dels beneficis a què fa referència l'article 50 de la LODE.
  
  
Dotze
  
El titular del centre concertat s'obliga a impartir gratuïtament els ensenyaments objecte del concert, d'acord amb el que estableix l'article 14 del Reial Decret 2.377/1985, de 18 de desembre, i podrà percebre de l'alumnat les quantitats que, en concepte de finançament complementari, es fixen reglamentàriament.
  
  
Així mateix, s'obliga a impartir els ensenyaments ajustant-se, en tot cas, als corresponents programes i plans d'estudi i de conformitat amb les normes d'ordenació acadèmica en vigor.
  
  
Tretze
  
Les activitats complementàries, extraescolars i de serveis es regularan segons el que s'estableix en l'article 51 de la Llei Orgànica 8/1985, de 3 de juliol, Reguladora del Dret a l'Educació, modificat per la disposició final primera, punt 2, de la Llei Orgànica 9/1995, de 20 de novembre, de la Participació, l'Avaluació i el Govern dels Centres Docents, així com en les disposicions de desplegament, pel que fa a tot allò que no contradiga les lleis orgàniques esmentades.
  
  
Catorze
  
En virtut del concert, el titular del centre s'obliga al compliment de les normes d'admissió d'alumnat a què fa referència l'article 53 de la LODE i s'ajusta, en conseqüència, al que estableix el Decret de la Generalitat Valenciana 186/1994, de 13 de setembre (DOGV de 27 de setembre), pel qual es regula l'admissió d'alumnat als centres docents finançats amb fons públics i altres normes de desplegament.
  
Així mateix, el titular del centre s'obliga al fet que l'oferta de places vacants s'ajuste a les previsions que resulten de la planificació realitzada per l'administració educativa amb la finalitat de garantir una oferta suficient de llocs escolars finançats amb fons públics.
  
  
Quinze
  
El titular del centre s'obliga a complir les disposicions que es dicten relatives a la renovació del Consell Escolar del centre i a la designació del director.
  
  
Setze
  
El titular del centre concertat s'obliga a tenir en funcionament el nombre total d'unitats escolars corresponents al nivell d'ensenyament objecte del concert, així com a tenir una relació alumnes/professor per unitat no inferior a ... .
  
  
Disset
  
El titular del centre acollit al règim de concert haurà de fer constar en la denominació, documentació i publicitat del centre la seua condició de centre concertat.
  
De la mateixa manera haurà de posar en coneixement dels membres de la comunitat escolar i, si s'escau, de les autoritats competents, el caràcter propi del centre, en el supòsit que el tinga.
  
  
  
Divuit
  
Seran causes d'extinció del concert les assenyalades en l'article 62 de la LODE, modificat per la disposició final primera, punt 9, de la Llei Orgànica 9/1995, de 20 de novembre, de la Participació, l'Avaluació i el Govern dels Centres Docents, i en els articles 47, 48 i 49 del Reial Decret 2.377/1985, de 18 de desembre, pel qual s'aprova el Reglament de Normes Bàsiques sobre Concerts Educatius, en la mesura que no contradiga les lleis orgàniques anteriors.
  
  
  
Dinou
  
Les qüestions de litigi que es deriven de l'aplicació d'aquest concert es resoldran segons el que estableix l'article 8 del Reial Decret 2.377/1985, de 18 de desembre.
  
  
I perquè així conste, en la data ai lloc més amunt indicats, se signen en exemplar triplicat.
  
  
  
Concert educatiu de règim general a
  
formalitzar amb un centre docent privat.
  
  
..., ... de 1997
  
  
D'una banda, el Sr./Sra. ..., conseller o consellera de Cultura, Educació i Ciència, en virtut del que estableix l'article 3.2 del Reial Decret 2.377/1985, de 18 de desembre, i l'Ordre d'aprovació del concert d ... de 1997.
  
De l'altra, el Sr./Sra. ..., amb el DNI número ..., en qualitat de ... del centre docent privat ... del nivell o modalitat educativa de ... inscrit en el Registre de Centres Docents de la Comunitat Valenciana amb el número ..., ubicat al carrer o plaça ... número ... d ... (...), en instal·lacions l'ús de les quals li corresponen en qualitat de ..., tal com acredita fefaentment mitjançant documentació que s'incorpora a l'expedient; centre classificat/autoritzat per a impartir:
  
  
- Educació Primària per a ... unitats i capacitat per a ... llocs escolars per Ordre d ... d ... de 19 ... (DOGV número ... d ... d ...), de la Conselleria de Cultura, Educació y Ciència.
  
- Educació Secundària Obligatòria per a ... unitats i capacitat per a ... llocs escolars per Ordre d ...d ... de ... (DOGV número ... d ... d ...), de la Conselleria de Cultura, Educació y Ciència.
  
  
- FP de primer grau, branca ..., professió ... amb ... unitats i capacitat per a ... llocs escolars.
  
- Educació Especial, per Ordre d ... d ... de 19 ... (BOE/DOGV número ... d ... d ...):
  
· amb ... unitats de suport a la integració.
  
· amb ... unitats d'Educació Especial específica i capacitat per a ... llocs escolars.
  
A l'efecte d'impartir l'ensenyament bàsic en condicions de gratuïtat, en compliment del mandat constitucional de l'article 27.4, en el marc de la Llei Orgànica 8/1985, de 3 de juliol, Reguladora del Dret a l'Educació, i del Reial Decret 2.377/1985, de 18 de desembre, pel qual s'aprova el Reglament de Normes Bàsiques sobre Concerts Educatius, acorden:
  
Realitzar aquest concert educatiu d'acord amb les següents clàusules:
  
  
Primera
  
El centre docent privat a què es refereix el concert educatiu que ara se subscriu se sotmet a les normes establides en el títol IV de la Llei Orgànica 8/1985, de 3 de juliol, Reguladora del Dret a l'Educació (d'ara endavant LODE), modificat per la disposició final primera de la Llei Orgànica 9/1995, de 20 de novembre, de la Participació, l'Avaluació i el Govern dels Centres Docents, i assumeix les obligacions derivades del concert en els termes establits en dita llei orgànica (LODE), en el Reial Decret 2.377/1985, de 18 de desembre; altres normes de desplegament que li siguen aplicables, en tot el que s'opose a la Llei Orgànica 9/1995, de 20 de novembre, i les que s'especifiquen en aquest document administratiu.
  
  
  
Segona
  
D'acord amb el que estableix l'ordre d'aprovació del concert educatiu d ... d ... (DOGV d ... d ...), es concerten:
  
  
· ... unitats d'Educació Primària.
  
· ... unitats de primer cicle d'Educació Secundària Obligatòria.
  
  
· ... unitats de segon cicle d'Educació Secundària Obligatòria.
  
  
· ... unitats de Formació Professional de primer grau, branca ... .
  
  
Educació Especial específica:
  
· ... unitats per a plurideficients.
  
· ... unitats per a autistes.
  
· ... unitats per a psíquics.
  
· ... unitats per a auditius.
  
De la mateixa manera, es concerten ... dotacions equivalents a una d'Educació Primària destinades al suport a la integració.
  
  
Tercera
  
De conformitat amb el que estableix l'article 6 del Reial Decret 2.377/1985, de 18 de desembre, del Reglament de Normes Bàsiques sobre Concerts Educatius i l'article 56 del Reial Decret 986/1991, de 14 de juny, pel qual s'aprova el calendari d'aplicació de la nova ordenació del sistema educatiu, modificat pel Reial Decret 1.487/1994, d'1 de juliol (BOE de 26 de juliol de 1994), aquest concert educatiu tindrà la duració i aplicació següents:
  
  
- Educació Primària, Educació Secundària Obligatòria, Educació Especial específica i dotacions de suport a la integració: quatre anys, des del començament del curs escolar 1997/1998 fins l'acabament del curs 2000/2001.
  
- Formació Professional de primer grau, dos anys, aplicat a:
  
· curs 1997/98, 1r i 2n curs de FP de primer grau.
  
· curs 1998/99, 2n de FP de primer grau.
  
  
Quarta
  
L'administració s'obliga a l'assignació de fons públics per al finançament del centre concertat, dins de la quantia global establida en els pressupostos de la Generalitat Valenciana, en funció dels mòduls econòmics per unitat escolar i nivell educatiu que es fixe en la Llei de Pressupostos de la Generalitat Valenciana.
  
  
  
Cinquena
  
L'administració pagarà els següents conceptes:
  
A. Mitjançant pagament delegat i mensualment.
  
1. Salaris del personal docent del nivell concertat i cotització patronal a la Seguretat Social, relativa a aquests.
  
2. Triennis del professorat concertat.
  
3. Complement retributiu del directoro directores del centre, així com qualsevol altre complement per a exercici de càrrec funcional establit en el Conveni Col·lectiu del sector i que estiga específicament regulat per la Conselleria de Cultura, Educació i Ciència per al professorat dels centres concertats, i sempre amb la limitació de les disponibilitats pressupostàries per a cada exercici.
  
  
4. La cotització patronal a la Seguretat Social, relativa als dos conceptes anteriors.
  
5. Les obligacions que es deriven de l'article 68.a de l'Estatut dels Treballadors.
  
6. Els salaris i càrregues socials del professorat substitut, quan les substitucions es produïsquen pel gaudi del professorat acollit a pagament delegat, de la baixa per maternitat, del permís per adopció o matrimoni, així com les substitucions que siguen degudes a una baixa per incapacitat temporal a partir de la setmana setze de duració.
  
B. Directament al titular del centre.
  
1. Les substitucions del professorat d'unitats concertades que es troben en situació d'incapacitat temporal superior a 10 dies. El pagament s'efectuarà amb posterioritat a l'abonament dels salaris i altres càrregues socials per part del mateix titular del centre, sempre que es tracte de substitucions no establides en el punt sisé de l'apartat anterior. A aquest fi, el titular haurà de justificar la realització de la despesa enviant la pertinent documentació a la Direcció General de Centres Docents.
  
El pagament d'aquest concepte només escaurà en cas que el centre no dispose de professor de suport o bé quan, tot i tenint-ne, estiga cobrint una altra baixa temporal a jornada completa. No obstant això, els titulars dels centres no tindran obligació de cobrir les baixes temporals del professorat acollit al pagament delegat, sempre que aquestes suposen 16 setmanes o més, amb el professorat de suport de què dispose. Per la seua banda, l'administració quedarà obligada a la incorporació dels substituts en la nòmina de pagament delegat, si les consignacions pressupostàries ho permeten
  
  
Pel que fa al nivell d'Educació Secundària Obligatòria, les baixes temporals que pugen produir-se entre el professorat que l'imparteix seran sempre reintegrades per l'administració educativa.
  
2. Les despeses de funcionament del centre per a aquells conceptes que estableix l'Ordre de 26 de juny de 1989, per la qual es regula el procediment de justificació de l'apartat d'altres despeses als centres concertats. Els pagaments que per aquest concepte es fan als centres, independentment del nivell que hagen concertat, s'efectuaran trimestralment. El titular del centre haurà de presentar, en acabar cada curs escolar, la certificació detallada de l'acord del Consell Escolar aprovatori dels comptes.
  
  
Sense perjudici del que s'ha exposat anteriorment, la justificació de l'ús donat pel centre a les quantitats pagades per la Conselleria de Cultura, Educació i Ciència se sotmetran al control financer de la Intervenció General de la Conselleria d'Economia i Hisenda.
  
3. Les despeses del personal complementari d'unitats d'Educació Especial específiques. El pagament s'efectuarà trimestralment i, per a la justificació de la despesa realitzada, caldrà atenir-se a allò establit pel que fa al concepte de pagament anterior.
  
  
Sisena
  
El concepte de pagament A1 no podrà en cap cas superar l'import determinat en l'apartat de salaris i càrregues socials que en el mòdul de distribució de fons públics per unitat escolar fixa anualment la Llei de Pressupostos de la Generalitat Valenciana.
  
  
El concepte B2 no podrà en cap cas superar l'import establit en l'apartat d'altres despeses, que fixa la Llei de Pressupostos en el mòdul de fons públics per unitat escolar.
  
  
El concepte de pagament B3 no podrà en cap cas superar l'apartat del mòdul econòmic per unitat, establit segons les deficiències de l'alumnat, per al personal complementari.
  
Els conceptes de pagament A3, A4, A5, A6 i B1 no podran en cap cas superar el fons general que es cree com a addició dels imports de despeses variables corresponents a cada centre, segons el nombre i nivell d'unitats concertades. En aquest sentit, la distribució de l'esmentat fons general s'efectuarà entre el personal docent dels centres concertats individualitzadament, d'acord amb les circumstàncies que concórreguen en cada professor.
  
  
Setena
  
L'administració efectuarà i ingressarà en el Tresor les retencions corresponents a l'impost sobre la renda de les persones físiques, a més a més de fer-se càrrec de l'ingrés de les oportunes cotitzacions a la Seguretat Social. No obstant això, en el supòsit de tramesa dels documents oficials de cotització fora del termini establit a aquest efecte, s'hi aplicarà el que s'estableix en la clàusula següent.
  
  
Vuitena
  
El titular del centre es compromet a trametre mensualment a la Direcció General de Centres Docents, dins dels terminis fixats per aquesta a fi de complir les obligacions d'ingrés legalment establides, els següents documents:
  
1. Documents oficials de cotització a la Seguretat Social (TC1 i TC2). Qualsevol responsabilitat que es derive d'errors en la confecció d'aquests documents s'atribuirà al titular del centre. Quan les butlletes de cotització siguen trameses a l'administració fora del termini establit, aquestes seran retornades al centre, que serà el que farà l'ingrés en la tresoreria territorial corresponent. L'administració reintegrarà al centre les quantitats pagades per aquest, tret dels recàrrecs, una vegada s'hagen rebut en la Direcció General de Centres Docents les butlletes de cotització amb el corresponent segell del banc o caixa que acredite l'ingrés del seu import.
  
2. Nòmines del professorat del nivell concertat inclòs en la nòmina de pagament delegat. Qualsevol variació que es produïsca en la nòmina i que comporte l'alteració de les retribucions percebudes pel professorat haurà de ser documentalment justificada, si s'escau, pel titular del centre com a ocupador en la relació laboral. En aquest sentit, qualsevol variació es farà a instància de la titularitat, després de la petició prèvia d'aquesta, en actuar l'administració com a mera intermediària en la relació laboral que uneix el titular-empresari amb el treballador.
  
El titular queda obligat al reintegrament de les quantitats pagades de més que la Conselleria efectue per nòmina de pagament delegat com a conseqüència de la no comunicació per part del titular d'una circumstància determinant en la quantificació dels conceptes que apareixen en la nòmina. D'aquesta manera, l'administració, una vegada detectada i quantificada la variació que no ha sigut degudament notificada podrà compensar, d'ofici, el deute amb les quantitats que en concepte d'altres despeses s'hagen de pagar al centre, concedint sempre l'audiència a la persona interessada.
  
Quan la variació en nòmina consistisca en l'alta d'un professor, el titular del centre haurà de trametre a la Direcció General de Centres Docents els següents documents:
  
- Fotocòpies de:
  
· l'alta en la Seguretat Social.
  
· la titulació que habilita el professor o la professora per a impartir la docència en el nivell en què se li dóna l'alta.
  
· el contracte de treball visat per l'organisme competent en matèria de contractació.
  
- Fotocòpia o certificat literal, degudament subscrita pel secretari del Consell Escolar, de l'acta de la reunió d'aquest, en què es fixaren els criteris de selecció del nou professor.
  
- Fotocòpia de la notificació del titular del centre al consell escolar de la provisió de professorat que efectue.
  
Quan es tracte de l'alta en nòmina d'un professor que no tinga relació contractual de caràcter laboral amb l'entitat titular del centre i que pels serveis que hi presta no reba directament un salari sinó un import equivalent a aquest que haja de ser entregada a l'esmentat titular, sempre que substituïsca un professor amb les mateixes característiques, s'hauran de lliurar els següents documents:
  
- Fotocòpia de l'alta en la Seguretat Social (RETA).
  
- Fotocòpia de la titulació que l'habilite per a impartir en el nivell en què serà donat d'alta.
  
- Declaració firmada pel treballador o la treballadora i el representant de la titularitat en què s'acredite la no existència de relació contractual laboral que els unisca.
  
  
Novena
  
Totes les activitats del professorat dels centres concertats, tant lectives com complementàries, retribuïdes com a pagament delegat per l'administració, es prestaran en el nivell d'ensenyament objecte del concert.
  
  
Deu
  
La provisió de vacants de personal docent en unitats concertades es realitzarà segons el que estableix l'article 60 de la LODE, modificat per la disposició final primera, punt 7, de la Llei Orgànica 9/1995, de 20 de novembre, de la Participació, l'Avaluació i el Govern dels Centres Docents, i l'article 26.3 i la disposició addicional 4.2 del Reial Decret 2.377/1985, de 18 de desembre, pel qual s'aprova el Reglament de Normes Bàsiques sobre Concerts Educatius.
  
A l'efecte d'acomplir el que s'estableix en l'article 60.1 de la LODE, pel que fa a publicitat de les vacants, aquestes hauran de ser notificades a la Direcció General de Centres Docents amb un mes d'antelació a la data prevista en què es produïsca la vacant. Si es tractava d'una vacant la causa de la qual siga absolutament imprevisible, la comunicació haurà d'entrar a la Conselleria dins dels 5 dies següents al moment d'haver-se produït dita vacant.
  
  
En les comunicacions de vacants caldrà fer constar un termini de presentació d'instàncies, que no podrà ser inferior a 10 dies naturals comptats des de la data d'entrada a la Conselleria de l'esmentada documentació.
  
Sense perjudici d'allò establit en els articles 61 i 62 de la LODE i en cas que la Direcció General de Centres Docents comprove que en el procediment de selecció del professor s'ha produït alguna infracció no reparable del concert educatiu que firma, l'administració no assumirà el pagament delegat d'aquest. La delegació del pagament només esdevindrà efectiva des de la data en què, una vegada esmenats els defectes comunicats al centre, es done per finalitzat el procés de provisió de la vacant.
  
  
Onze
  
L'administració educativa s'obliga, així mateix, al reconeixement a favor del centre concertat dels beneficis a què fa referència l'article 50 de la LODE.
  
  
Dotze
  
El titular del centre concertat s'obliga a impartir gratuïtament els ensenyaments objecte del concert, d'acord amb el que estableix l'article 51 de la LODE i l'article 14 del Reial Decret 2.377/1985, de 18 de desembre, i s'ajustarà, en tot cas, als corresponents programes i plans d'estudi i de conformitat amb les normes d'ordenació acadèmica en vigor.
  
Així, doncs, per la impartició dels ensenyaments del nivell educatiu objecte del concert no es podrà percebre cap concepte que, directament o indirectament, supose una contrapartida econòmica per aquesta activitat.
  
  
Tretze
  
Les activitats complementàries, extraescolars i de serveis es regularan segons el que s'estableix en l'article 51 de la Llei Orgànica 8/1985, de 3 de juliol, Reguladora del Dret a l'Educació, modificat per la disposició final primera, punt 2, de la Llei Orgànica 9/1995, de 20 de novembre, de la Participació, l'Avaluació i el Govern dels Centres Docents, així com en les disposicions de desplegament, pel que fa a tot allò que no contradiga les lleis orgàniques esmentades.
  
  
Catorze
  
En virtut del concert, el titular del centre s'obliga al compliment de les normes d'admissió d'alumnat a què fa referència l'article 53 de la LODE i s'ajusta, en conseqüència, al que estableix el Decret de la Generalitat Valenciana 186/1994, de 13 de setembre (DOGV de 27 de setembre), pel qual es regula l'admissió d'alumnat als centres docents finançats amb fons públics i altres normes de desplegament
  
Així mateix, el titular del centre s'obliga al fet que l'oferta de places vacants s'ajuste a les previsions que resulten de la planificació realitzada per l'administració educativa amb la finalitat de garantir una oferta suficient de llocs escolars finançats amb fons públics.
  
  
Quinze
  
El titular del centre s'obliga a complir les disposicions que es dicten relatives a la renovació del Consell Escolar del centre i a la designació del director.
  
  
Setze
  
El titular del centre concertat s'obliga a tenir en funcionament el nombre total d'unitats escolars corresponents al nivell d'ensenyament objecte del concert, així com a tenir una relació alumnes/professor per unitat no inferior a ... .
  
  
Disset
  
El titular del centre acollit al règim de concert haurà de fer constar en la denominació, documentació i publicitat del centre la seua condició de centre concertat.
  
De la mateixa manera, haurà de posar en coneixement dels membres de la comunitat escolar i, si s'escau, de les autoritats competents, el caràcter propi del centre, en el supòsit que el tinga.
  
  
  
Divuit
  
Seran causes d'extinció del concert les assenyalades en l'article 62 de la LODE, modificat per la disposició final primera, punt 9, de la Llei Orgànica 9/1995, de 20 de novembre, de la Participació, l'Avaluació i el Govern dels Centres Docents, i en els articles 47, 48 i 49 del Reial Decret 2.377/1985, de 18 de desembre, pel qual s'aprova el Reglament de Normes Bàsiques sobre Concerts Educatius, en la mesura que no contradiga les lleis orgàniques anteriors.
  
  
  
Dinou
  
Les qüestions de litigi que es deriven de l'aplicació d'aquest concert es resoldran segons el que estableix l'article 8 del Reial Decret 2.377/1985, de 18 de desembre.
  
  
I perquè així conste, en la data i lloc més amunt indicats, se signen en exemplar triplicat.